Vindoux Guest Farm & Spa | LekkeSlaap
Vindoux Guest Farm & Spa skuil in die Tulbaghvallei net 125 km van Kaapstad af. Daar word met vrugte en wingerde geboer en die plaas is aan die voorheuwels van die Saronsberge geleë, net buite die prentjiemooi, historiese dorpie, Tulbagh.
Die plaas spog met 4 boomhuis-suites, 'n selfsorg-boomlodge en ongekunstelde selfsorgkothuise wat aan al jou behoeftes sal voldoen. Gaste kan oor naweke etes in hul kamers, op hul privaat stoep of op die wildkyk-dek geniet. Pieknieks, middagtee en middagetes word ook in die tuin bedien. Fietse kan op die plaas gehuur word en daar is ook 'n klein gimnasium.
Bederf jouself met natuurlike fynbosbehandelings by die spa, insluitend behandelings vir paartjies en masserings vir swanger vroue. Gaste kan ook hul smaakkliere by die kombuis op die perseel kom prikkel. Hiér word heerlike pieknieks, tuisgemaakte lekkernye en plaaslike wyne verkoop.
Die plaas het 'n intieme venue wat ideaal is vir klein funksies of 'n klein tuintroue vir tot 60 gaste.